16. Samarbejdsaftale om en styrket indsats vedrørende amning og barnets ernæring (Åben)
Tidl. politisk behandling
Forventet sagsgang
SS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til samarbejdsaftale om en styrket indsats 
vedrørende amning og barnets ernæring i kommunerne i den midtjyske region samt 
Region Midtjylland.
Formålet med den nye samarbejdsaftale er at øge antallet af børn, der bliver ammet, samt at øge borgernes 
oplevede kvalitet i ammevejledningen. Den bagvedliggende vision er at give den bedst mulige start på livet 
for alle børn og familier. Aftalen skal bidrage til en mere kvalificeret og sammenhængende rådgivning til 
gravide og par – både før, under og efter fødslen. Aftalens parter er Region Midtjylland og de 19 midtjyske 
kommuner.
Med aftalen er der sat følgende mål for ammeindsatsen i den midtjyske region samt Region Midtjylland, 
der skal nås inden for de næste fem år:

Mindst 20% af en årgang ammes fuldt i seks måneder efter fødslen (det aktuelle niveau er 12%)

Børn ammes i gennemsnit 120 dage efter fødslen (det aktuelle niveau er 109 dage)

Brugertilfredsheden omkring amning skal i gennemsnit ligge over 4 på en skala fra 1-5, hvor 5 er højest 
(det aktuelle niveau er under 4 på to ud af tre spørgsmål).
Samarbejdsaftalen rummer fem konkrete indsatser, som skal sikre, at målene indfris:
1.
Der skal udarbejdes en fælles faglig ramme for redskaber omkring amning og barnets ernæring.
Rammen skal indeholde konkrete faglige redskaber til fødesteder og sundhedsplejerskers vejledning 
om amning og spædbørns ernæring. Den skal desuden skabe endnu bedre overgange mellem 
fødesteder og sundhedspleje samt styrke forældrenes evner til at handle i forhold til amning. Endelig 
skal den faglige ramme give mulighed for at koordinere indsatser, der er tilpasset de enkelte forældre 
eller problemer med amning og ernæring. 
2.
Alle kommuner og fødesteder skal have medarbejdere, der har den særlige ammevejlednings-
uddannelse, IBCLC.
De IBCLC-uddannede medarbejdere skal varetage intern supervision og uddannelse af kolleger, og så 
skal de deltage i implementering af samarbejdsaftalens elementer. IBCLC står for International Board 
Certified Lactation Consultant.
3.
Der skal udvikles fælles kompetenceudvikling.
Der skal udvikles et e-lærings program til alle medarbejdere, der vejleder og rådgiver om amning. E-
lærings programmet skal sikre et fælles sprog og ens vejledning i forhold til amning på tværs af sektorer. 
4.
Der skal etableres netværk i klyngerne med fokus på amning. 
Byråd
25. april 2023  19:00
[adresse]: EMN-2022-03287
Dok-ID: 3496478
Sagsbehandler: gryl
Netværkene består af repræsentanter fra fødesteder og sundhedspleje. De skal blandt andet sikre, at 
den fælles faglige ramme og e-lærings programmet kommer ud at leve i praksis.
5.
Der skal være et fælles fokus på digitalisering. 
Det skal undersøges, om det giver mening at få en fælles digital løsning for vejledning i amning og 
barnets ernæring på tværs af sektorer, som borgerne kan bruge. 
Fødeplanudvalget tog initiativ til samarbejdsaftalen, da en måling af tilfredsheden blandt de fødende i 
regionen viste, at hjælp til amning og barnets ernæring er områder med lavere tilfredshed end de øvrige 
målepunkter på fødeområdet. I [adresse] sidder faglige og administrative repræsentanter fra 
region, kommuner og almen praksis. 
Samarbejdsaftalen er udarbejdet i regi af sundhedsaftalen og er godkendt i [adresse] 
19. december 2022. Sundhedssamarbejdsudvalget anbefaler, at Regionsrådet og Byrådene i de 19 
midtjyske kommuner også tiltræder aftalen. Godkendes samarbejdsaftalen om en styrket indsats 
vedrørende amning og barnets ernæring, træder den i kraft 1. maj 2023.
VURDERING
Social og Sundhed vurderer, at aftalen grundlæggende er positiv, da den sigter mod at styrke og udvikle 
indsatsen om amning og barnets ernæring gennem bedre sammenhæng og koordinering af indsatsen på 
tværs af sektorer. 
Vejledning i amning er én af småbørnssundhedsplejens kerneopgaver. Social og Sundhed finder det 
positivt, at samarbejdsaftalen indeholder forslag om udarbejdelse af en fælles ammevejledning.
I 2022 blev der født 621 børn i [adresse], og ni nyfødte tilflyttede kommunen. 
Social og Sundhed vurderer, at Favrskov Kommune får følgende nye opgaver i forbindelse med tiltrædelse 
af samarbejdsaftalen:

Favrskov Kommune forpligter sig på at uddanne mindst en sundhedsplejerske til IBCLC-ammevejleder. 
Social og Sundhed kan tilslutte sig anbefalingen om, at der skal være en IBCLC-uddannet medarbejder 
i alle enheder. Sundhedsplejen i [adresse] planlægger allerede at uddanne en IBCLC-
ammevejleder i efteråret 2023.

Favrskov Kommune forpligter sig til at udbrede basis-kompetenceudvikling i form af e-læring blandt 
småbørnssundhedsplejerskerne. Social og Sundhed vurderer, at det er positivt, at der lægges op til en 
styrkelse af kompetencerne på området.

Favrskov Kommune forpligter sig til at stille med repræsentanter til et netværk i klyngen med mandat 
til at træffe målunderstøttende beslutninger. Sundhedsplejen i [adresse] finder det fagligt 
relevant at deltage i et sådant netværk for at sikre koordinering og læring på tværs.
Der blev sendt et udkast til samarbejdsaftalen i faglig høring i efteråret 2022. Social og Sundhed afgav et 
høringssvar, som er vedlagt sagen. I bemærkningerne fra [adresse] indgik blandt andet, at 
Favrskov Kommune grundlæggende er positiv over for samarbejdsaftalen. 
I forhold til aftalens to første mål om at øge andelen af børn der ammes, bemærkede Social og Sundhed i 
deres administrative høringssvar, at de nye regler om øremærket barsel til partneren, der trådte i kraft 2. 
august 2022, kan udfordre målet om, at 20% ammes fuldt til 26 uger og målet om, at børn i gennemsnit 
ammes 120 dage.
I forhold til aftalens tredje mål om at øge brugertilfredsheden bemærker Social og Sundhed, at det anvendte 
mål for brugertilfredshed kun er et udtryk for tilfredsheden med fødestedets vejledning omkring amning. 
Derfor vurderer Social og Sundhed, at resultaterne ikke kan forbedres med de kommunale indsatser, som 
følger af aftalen, med mindre tilfredshedsmålingen udbredes til også at omfatte den kommunale indsats.
Bemærkningerne blev taget til efterretning. Svar på de faglige bemærkninger kan findes via følgende link: 
Faglige høringssvar inkl. håndtering af bemærkningerne.
ØKONOMI
Vejledning om amning er én af småbørns-sundhedsplejens kerneopgaver, og Social og Sundhed vurderer, 
at de hidtil kendte udgifter som følge af rammeaftalen kan holdes inden for sundhedsplejens eksisterende 
budget.
I forbindelse med den faglige høring af aftalen udtrykte Social og Sundhed et ønske om, at de økonomiske 
forpligtelser i aftalen blev præciseret. Dette blev taget til efterretning, men har ikke ført til konkrete 
ændringer i aftalen i form af en mere præcis beskrivelse af den fremadrettede økonomi.
I aftalen står der indskrevet, at det muligvis kan blive aktuelt at tage stilling til konkrete økonomiske 
forpligtelser som en del af implementeringen. Skulle der blive varslet sådanne merudgifter i løbet af 
implementeringsfasen, vil Social og Sundhed foretage en konkret vurdering af, om udgifterne står mål med 
de forventede gevinster for borgerne, samt hvorvidt også disse udgifter kan holdes inden for 
sundhedsplejens eksisterende økonomiske ramme.
INDSTILLING
Direktøren for Social og Sundhed indstiller til Byrådet:
1.
At Favrskov Kommune tiltræder samarbejdsaftalen om en styrket indsats vedr. amning/barnets 
ernæring i [adresse].
BESLUTNING
Social- og Sundhedsudvalget, 11. april 2023:
Fraværende: Ingen
Indstilles godkendt.
Økonomiudvalget, 18. april 2023:
Fraværende: Vagn Thygesen
Indstilles godkendt.
Byrådet, 25. april 2023:
Fraværende: Gorm Toft, Vagn Thygesen, Sussie Christiansen og Karin Thomsen
Godkendt.
Bilag
1.
Faglige bemærkninger fra [adresse] (3508223)
2.
Udkast til samarbejdsaftale om en styrket indsats vedrørende amning/barnets ernæring i Region 
[adresse] (3508220)
